વર્ષો થી ચિલિકા સરોવર પર્કૃતિ અને પક્ષી પ્રેમીઓની સાથે જીવવિજ્ઞાનીઓ, ભૂસ્તરશાસ્ત્રીઓ, સમુદ્રવિજ્ઞાનીઓને આકર્ષતું રહ્યું છે. પ્રકૃતિના ઉપહાર સમા આ સરોવરને સંરક્ષણ આપવાના હેતુ તેને અંતરરાષ્ટ્રીય મહત્વ ના અભયારણ્ય તરીકે જાહેર કરવામાં આવ્યું છે. તે લગભગ બસો પચીસ જાતની માછલીઓ અને એક સો સાઈઠ જાત ના પંખીઓનું ઘર છે, જેમાં ઇરાવાડી ડોલ્ફિન અને સુરખાબ બહુજ મહત્વ નું સ્થાન પામે છે. ઉપરાંત અહી સાતસો વીસથી વધારે ઝાડપાન ની જાતો છે. રંગબેરંગી માછલીઓથી છલકાતું ચિલિકા સરોવર લગભગ દોઢ લાખ માછીમારોને નિભાવે છે.